Масавыя выезды з Пінска ў заходнія краіны і Амерыку пачаліся ў ХХ стагоддзі. Пінскія габрэі паўсюдна стваралі свае грамады – зямляцтвы, запрашалі да сябе астатніх сваякоў. Утвараліся моцныя абшчыны, якія мелі і дагэтуль маюць уплыў. У Злучаных Штатах Амерыкі выхадцы з Пінска ўжо ў першыя гады эміграцыі дасягнулі значных поспехаў: лекары, журналісты, навукоўцы, лідары прафсаюзных рухаў і палітычныя дзеячы.